Oficialusis leidinys L 301 , 05/11/2002 p. 0019 - 0023



Komisijos sprendimas 2002 m. spalio 29 d. nustatantis konkrečius reikalavimus žuvininkystės produktų importui iš Surinamo (pranešta dokumentu Nr. C(2002) 4092) (tekstas svarbus EEE) (2002/857/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Direktyva 97/79/EB [2], ypač į jos 11 straipsnio 1 dalį, kadangi: (1) Suriname Komisijos vardu buvo patikrintos žuvininkystės produktų gamybos, sandėliavimo ir išsiuntimo į Bendriją sąlygos. (2) Surinamo teisės aktų reikalavimai žuvininkystės produktų sveikumo tikrinimui ir monitoringui gali būti laikomi lygiaverčiais Direktyvos 91/493/EEB nustatytiems reikalavimams. (3) Veiksmingą galiojančių teisės aktų įgyvendinimo patikrą visų pirma gali atlikti "Žemės ūkio, gyvulininkystės ir žuvininkystės ministerijos žuvininkystės departamentas (ŽD)". (4) Tikslinga nustatyti išsamias taisykles dėl sveikatos sertifikatų, kurie, remiantis Direktyva 91/493/EEB, turi lydėti žuvininkystės produktų siuntas, importuojamas iš Surinamo į Bendriją. Šios taisyklės visų pirma turi nustatyti pavyzdinį sertifikatą, būtiniausius kalbos arba kalbų, kuriomis sertifikatas turi būti sudarytas, reikalavimus ir asmens, turinčio teisę minėtąjį sertifikatą pasirašyti, statusą. (5) Ant žuvininkystės produktų pakuočių turėtų būti pritvirtinamas ženklas, kuriame nurodomas trečiosios šalies pavadinimas ir įmonės patvirtinimo ir registracijos numeris, žuvų perdirbimo laivas, šaldymo sandėlis arba kilmės šalies laivas-šaldiklis, išskyrus tam tikrus užšaldytus produktus. (6) Taip pat būtina sudaryti patvirtintų įmonių, žuvų perdirbimo laivų arba šaldymo sandėlių sąrašą, taip pat sąrašą laivų-šaldiklių, įrengtų pagal 1992 m. birželio 16 d. Tarybos direktyvos 92/48/EEB, nustatančios būtiniausius higienos reikalavimus, taikomus tam tikruose laivuose sugautiems žuvininkystės produktams, atsižvelgiant į Direktyvos 91/493/EEB [3] 3 straipsnio 1 dalies a punkto I papunktį. Šie sąrašai turėtų būti sudaromi remiantis ŽD pranešimu Komisijai. Todėl ŽD atsako, kad būtų užtikrintas atitinkamų Direktyvos 91/493/EEB nuostatų įgyvendinimas. (7) ŽD pateikė oficialų užtikrinimą, kad bus laikomasi Direktyvos 91/493/EEB priedo V skyriuje nustatytų taisyklių, susijusių su žuvininkystės produktų kontrole, ir kad bus įvykdyti higienos reikalavimai, lygiaverčiai minėtoje direktyvoje nustatytiems reikalavimams. (8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Kompetentinga institucija Suriname, tikrinanti, ar žuvininkystės produktai atitinka Direktyvos 91/493/EEB reikalavimus, ir tvirtinanti jų atitiktį, yra "Žemės ūkio, gyvulininkystės ir žuvininkystės ministerijos žuvininkystės departamentas (ŽD)". 2 straipsnis 1. Iš Surinamo į Bendriją importuojami žuvininkystės produktai atitinka 2, 3 ir 4 dalyse nustatytus reikalavimus. 2. Kiekvieną siuntą lydi pagal I priede pateiktą pavyzdį tinkamai užpildytas ir pasirašytas vieno lapo sveikatos sertifikato originalas su nurodytu numeriu ir data. 3. Produktai pristatomi iš II priede išvardytų patvirtintų įmonių, žuvų perdirbimo laivų ar šaldymo sandėlių, arba registruotų laivų-šaldiklių. 4. Išskyrus užšaldytus nefasuotus ir konservuoto maisto gamybai skirtus žuvininkystės produktus, ant visų pakuočių neištrinamomis raidėmis užrašomas žodis "SURINAME" ir įmonės patvirtinimo ir registracijos numeris, žuvų perdirbimo laivas, šaldymo sandėlis arba kilmės šalies laivas-šaldiklis. 3 straipsnis 1. 2 straipsnio 2 dalyje minimas sertifikatas parengiamas ne mažiau kaip viena oficialia valstybės narės, kurioje atliekamas patikrinimas, kalba. 2. Sertifikate nurodomas ŽD atstovo vardas, pavardė ir pareigos, jame turi būti minėtojo atstovo parašas ir oficialus antspaudas, kurio spalva turi skirtis nuo kitų įrašų spalvos. 4 straipsnis Šis sprendimas taikomas nuo 2002 m. gruodžio 20 d. 5 straipsnis Šis sprendimas skirtas valstybėms narėms. Priimta Briuselyje, 2002 m. spalio 29 d. Komisijos vardu David Byrne Komisijos narys [1] OL L 268, 1991 9 24, p. 15. [2] OL L 24, 1998 1 30, p. 31. [3] OL L 187, 1992 7 7, p. 41. -------------------------------------------------- I PRIEDAS +++++ TIFF +++++ +++++ TIFF +++++ -------------------------------------------------- II PRIEDAS ĮMONIŲ IR LAIVŲ SĄRAŠAS Kategorijos paaiškinimas: PP – perdirbimo įmonė. Patvirtinimo Nr. | Pavadinimas | Miestas/ Rajonas | Kategorija | SUR/597/001 | Sail Ltd | PARAMARIBO | PP | SUR/597/002 | Sujafi Co. Ltd | PARAMARIBO | PP | SUR/597/003 | Guiana Seafoods NV | COMMEWIJNE | PP | SUR/597/004 | Seafood Industries Suriname NV | PARAMARIBO | PP | SUR/597/101 | Omicron Seafood NV | PARAMARIBO | PP | SUR/597/102 | Caribbean Seafoods NV | DUISBURG PARAMARIBO | PP | SUR/597/104 | Suvveb NV | BETHESDA PARAMARIBO | PP | SUR/597/105 | NV Doroe | PARAMARIBO | PP | SUR/597/107 | Bera Fisheries NV | PARAMARIBO | PP | SUR/597/108 | Parhum NV | LIVORNO PARAMARIBO | PP | SUR/597/112 | Holsu NV | DOMBURG DISTRICT WANICA | PP | SUR/597/114 | NV Unity | LIVORNO PARAMARIBO | PP | SUR/597/115 | Deep Sea Atlantic NV | DISTRICT WANICA | PP | --------------------------------------------------